b'\n_START_ARTICLE_\nChevrolet Caprice\n_START_SECTION_\nVarhaishistoria\n_START_PARAGRAPH_\nNimen "Caprice" keksi Chevroletin myyntip\xc3\xa4\xc3\xa4llikk\xc3\xb6 Bob Lund. H\xc3\xa4nell\xc3\xa4 oli tapana k\xc3\xa4yd\xc3\xa4 Caprice -nimisess\xc3\xa4 ylellisess\xc3\xa4 ravintolassa New Yorkissa._NEWLINE_Caprice -nimi esiintyi ensimm\xc3\xa4isen kerran vuoden 1965 Impalan 200 dollarin hintaisena lis\xc3\xa4varustepakettina (The Caprice Custom Sedan option package RPO Z18). Siihen sis\xc3\xa4ltyi painavampi ja j\xc3\xa4ykempi runko, muutoksia jousitukseen, mustalla korostettu etus\xc3\xa4leikk\xc3\xb6, Caprice -koristepaneeli taakse, solakammat kylkilistat ja liljaembleemit C-pilareihin. P\xc3\xb6lykapselit olivat samanlaiset, kuin saman vuoden Super Sport Impalassa, mutta niiden keskell\xc3\xa4 olevat SS-tunnukset vaihdettiin Chevy-merkeiksi. Super Sportin tummenettua takakoristepaneelia k\xc3\xa4ytettiin my\xc3\xb6s, mutta ilman "Impala SS" -teksti\xc3\xa4._NEWLINE_Sis\xc3\xa4tiloissa k\xc3\xa4ytettiin parempilaatuisia kangas -ja vinyyli-istuimia, oviverhoiluja ja paksumpaa, paremmanlaatuisia lattiamattoja. Kojelaudassa oli saksanp\xc3\xa4hkin\xc3\xa4viimeistely, ovissa oli kahvojen sijasta_NEWLINE_hihnat ja sisustavaloja oli lis\xc3\xa4tty. Vinyylikatto oli vapaavalintainen. Vakiomoottorina oli 195 hevosvoiman, 283 kuutiotuuman (4.6L) V8. V6 moottoreita ei kuulunut Caprice -mallistoon._NEWLINE_Caprice otettiin vastaan hyvin ja mallistoa laajennettiin vuonna 1966 k\xc3\xa4sitt\xc3\xa4m\xc3\xa4\xc3\xa4n my\xc3\xb6s 2 -ovisen hardtopin ja farmarin. Kaikissa Capriceissa oli V8-moottori vuosina 1966-1976._NEWLINE_L\xc3\xa4hes kaikissa Capriceissa oli my\xc3\xb6s automaattivaihteisto, ohjaustehostin, valkosivurenkaat ja vinyylikatto, jotka kuitenkin olivat periaatteessa lis\xc3\xa4varusteita. Muita lis\xc3\xa4varusteita olivat ilmastointi, s\xc3\xa4hk\xc3\xb6ikkunat, s\xc3\xa4hk\xc3\xb6k\xc3\xa4ytt\xc3\xb6iset penkit ja stereoradio._NEWLINE_Capricen muodostuessa Chevroletin t\xc3\xa4ysikokoisten autojen malliston huippumalliksi entinen huippumalli Chevrolet Impala j\xc3\xa4i kakkoseksi, jolloin Chevrolet Bel Air ja Chevrolet Biscayne olivat malliston halvimmat mallit.\n_START_SECTION_\n1966\n_START_PARAGRAPH_\nVuodelle 1966, Capricesta tehtiin Chevroletin lippulaivamalli, ja mallistoon lis\xc3\xa4ttiin 2-ovinen hardtop ja farmari. _NEWLINE_Caprice -farmari oli sitten vuoden 1954 Chevroletin ensimm\xc3\xa4inen ns. puukylkifarmari. Kaikissa farmareissa oli vakiovarusteena vinyyliset istuimet. Jokaisessa Capricessa oli vakiovarusteena V8-moottori. Vaikka automaattivaihteisto, ohjaustehostin, valkokylkirenkaat ja vinyylikatto olivat lis\xc3\xa4varusteita, k\xc3\xa4yt\xc3\xa4nn\xc3\xb6ss\xc3\xa4 jokainen Caprice tuli ulos tehtaalta kaikilla n\xc3\xa4ill\xc3\xa4 varusteilla. Vaikkakin muutamia Capriceita myytiin uudella 425 hevosvoimaisella 7-litraisella Turbo Jet V8:lla, useimmat Capricet varustettiin sivistyneemmill\xc3\xa4 moottoreilla, kuten 325 hevosvoimaisella 6.5-litraisella Turbo Jet V8:lla.'